Diari Oficial de la Generalitat Valenciana


Sumari del DOGV 6647, del 09-11-2011 (2011/11423)

RESOLUCIÓ de 19 d'octubre de 2011, del director general de Producció Agrària i Ramaderia, per la qual s'atribuïxen a les direccions territorials de la Conselleria les funcions d'explotació i manteniment del Sistema d'Informació Geogràfica de les Parcel·les Agrícoles.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6647

Data del DOGV
:   09-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11670


Data del document
:   19-10-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

RESOLUCIÓ de 19 d'octubre de 2011, del director general de Producció Agrària i Ramaderia, per la qual s'atribuïxen a les direccions territorials de la Conselleria les funcions d'explotació i manteniment del Sistema d'Informació Geogràfica de les Parcel·les Agrícoles. [2011/11382]  
En el Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat i les diferents secretaries autonòmiques que les integren, es reforma l'organització bàsica de l'administració autonòmica valenciana, es modifica el nombre, la denominació i les competències de les conselleries existents i es crea la Conselleria d'Agricultura, Pesca, Alimentació i Aigua.  
El Decret 75/2011, de 24 de juny, del Consell, en la redacció feta en el Decret 89/2011, de 26 d'agost, del Consell, pel qual es modifiquen els articles 1, 3, 5, 16, 17 i 23 del Decret 75/2011, de 24 de juny, del Consell, establix l'estructura orgànica bàsica de la Presidència i de les conselleries, i en l'article 23 establix la nova estructura bàsica directiva de la Conselleria d'Agricultura, Pesca, Alimentació i Aigua.  
  
Actualment, el Decret 113/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua, regula en l'article 9 les funcions de la Direcció General de Producció Agrària i Ramaderia, i en el punt 5 atribuïx a la Subdirecció General de Política Agrària Comuna i Competitivitat les funcions de desenrotllament dels programes d'adaptació de l'oferta del sector agrari a la demanda, així com l'aplicació de les mesures de la PAC dirigida a les explotacions agrícoles i ramaderes, de la qual depén, en el punt c, el Servici de Control i Suport Tècnic, al qual correspon, entre altres, la funció de manteniment dels sistemes d'informació geogràfica relacionats amb les funcions de la Subdirecció General de Política Agrària Comuna i Competitivitat.  
  
D'altra banda, tal com s'indica en els articles 14 i 15 del decret esmentat, per a la gestió desconcentrada de les seues competències la Conselleria d'Agricultura, Pesca, Alimentació i Aigua s'organitza territorialment en direccions territorials i en oficines comarcals.  
Vist el Reial Decret 2128/2004, de 29 d'octubre, pel qual es regula el sistema d'informació geogràfica de parcel·les agrícoles (SIGPAC), en l'article 6 del qual s'establix que les comunitats autònomes són les responsables de l'explotació i el manteniment del SIGPAC, a fi de dotar de major agilitat la gestió dels assumptes la competència dels quals té assignada el director general de Producció Agrària i Ramaderia, i d'acord amb el principi d'eficàcia que regix l'actuació de les administracions públiques, es considera oportú delegar en les direccions territorials de la Conselleria d'Agricultura, Pesca, Alimentació i Aigua les funcions relatives al manteniment del SIGPAC, en el seu àmbit territorial respectiu.  
En virtut d'això, i de conformitat amb les disposicions de l'article 63 de la Llei del Consell, i dels articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:  
  
Apartat primer  
Delegar en les direccions territorials de la Conselleria d'Agricultura, Pesca, Alimentació i Aigua, en el seu àmbit respectiu, les competències per a l'explotació i el manteniment del Sistema d'Informació Geogràfica de les Parcel·les (SIGPAC), regulat per mitjà del Reial Decret 2128/2004, de 29 d'octubre. A este efecte, s'establiran les mesures adequades per a:  
a) Assistir els productors en la seua utilització facilitant la informació necessària de les parcel·les agrícoles, de manera que puguen omplir adequadament les sol·licituds d'ajuda relacionades amb la superfície.  
  
b) Atendre i resoldre les al·legacions que puguen plantejar-se per part dels productors sobre el seu contingut.  
c) Incorporar a les bases de dades les actualitzacions d'usos agrícoles i sistema d'explotació dels recintes.  
  
Apartat segon  
Sempre que es faça ús de la delegació de funcions contingudes en esta resolució, haurà de fer-se constar en la resolució adoptada, tal com s'establix en l'article 63.6 de la Llei 5/1983, de 30 de desembre, del Consell, i en l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener.  
  
Apartat tercer  
Contra esta resolució, que no posa fi a la via administrativa, només es pot interposar un recurs d'alçada en el termini d'un mes comptador des de l'endemà de la publicació, davant del secretari autonòmic de la Conselleria d'Agricultura, Pesca, Alimentació i Aigua, tal com s'assenyala en els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, d'acord amb les disposicions dels articles 10, 14 i 46 de la Llei 28/1998, de 13 de juliol, Reguladora de la Jurisdicció Contenciosa Administrativa.  
  
València, 19 d'octubre de 2011.- El director general de Producció Agrària i Ramaderia: Manuel Lainez Andrés.